Henare PeeniPEENI HENARE (Labour—Tāmaki Makaurau): Ā tuku mauri ora ki te whei ao ki te ao mārama tiheiwa mauri ora." Kāti e Te Whare; ka tū ahau ki te tautoko i ngā kōrero ka patere pai ki roto i tō tātou Whare i te rā nei. Ka tautoko anō au i ngā mihi i tukuna atu ki runga i a koe e te uri o Pōmare e Ngāti Manu e tōku tuakana e Kelvin. Nāu tō tātou rangi i whakarite kia kotahi ai te wairua ki raro i ngā whakaaro me ngā haumaru o tō tātou Kaihanga. Kāti.Ka tautoko ahau i ngā mihi ki ō tātou tini aituā kua wahaina mai e tō tātou Whare i te rā nei. Ka tautoko mārika i tērā kōrero ki a rātou: "Haere mai haere." Kua kōrero mai nā koutou otirā tātou mō te wāhanga ki roto i ōku ake arā ko Tā Kereama arā ko Charlie Pētera tau atu ki roto o Mōtatau i ngā rangi kua pahure ake nei ko Rob Cooper tēnā. Kia kaua tēnei Whare e pōhēhē ko Rob Cooper i whakapau werawera mō Ngāti Hine mō Ngāpuhi te take kāhore! Ko tōna mahi he whakariterite i ngā ratonga hauora Māori puta noa i te motu whānui. Nō reira e tautoko ana i te tangi atu i te tangi mōteatea atu ki tērā hau tupua nō roto mai i a au o Ngāti Hine; e te pāpā e Rob haere haere haere.Ka whakahokia mai ngā rārangi kōrero ki a tātou e Te Whare tēnā tātou katoa. E tautoko ana ahau i ngā mihi ki a koutou. Kua tae mai anō koutou ki roto i Te Ana ō Te Raiona kia whakarongo atu koutou ki ngā kiko kei roto i tēnei pire. Aua mātou ko te kī atu nā mātou katoa wēnei kōrero kāhore! Ēngari kua mutu ngā mahi whiriwhiri o Te Rōpū Whiriwhiri i ngā Take Māori. Kua noho rātou ki roto i a koutou ki te āta whakarongo ki ngā kōrero katoa ā e pā ana ki tēnei pire. Nō reira e mihi atu ana au ki a koutou nau mai hoki mai haere mai. E mihi atu ana ahau ki Te Minita mō ngā Take Tiriti me te whakaaro nui ki roto i tana kōrero i te rā nei kia whakakotahi ai ngā iwi o te hauāuru o Taranaki hei te mutunga o tēnei tau. Nō reira koutou otirā tātou katoa te whakanui ake i ngā mahi i oti nā i a koutou me Te Tari o Te Minita hai tatū ai i ngā kerēme ka puta mai i ngā take o Te Tiriti o Waitangi. Ka mihi atu ahau ki tērā whakaaro rangatira tā te mea e mōhio ana tātou Te Iwi Māori ko tēnei mea te whakapapa kāhore e taea te wetewete. Ki te āta titiro atu ki ngā kōrero i puta mai e pā ana ki tēnei pire ko ngā hapū katoa e kōrero ana mō ngā wāhanga kai roto i te pire; ēhara tēnei mea i te wetewete i a koutou kāhore! Ko te kī atu ko ngā hapū nō reira ko te mana. E aro pū atu ana ngā hapū katoa ki ngā take nui o te iwi puta noa. Nō reira ko tēnei mea te whakapapa kia kaua e waiho noa atu mā te ture e wetewete e tīhaehae; ka noho weherua tātou Te Iwi Māori! Nō reira e mihi atu ana ahau ki a koutou ā e ōku rangatira e Ngāruahine me ngā hapū maha kai roto i a koutou.Nā kua kōrero mai tēnei Whare mō ngā tāngata i tau ki mua i te aroaro o Te Rōpū Whiriwhiri i ngā Take Māori arā ko Āraukuku tētahi. E kī nei te kōrero anā ko wā rātou tūpuna ko Kanihi-Umutahi rātou ko Ōkahu-Inuwai ngā hapū. Kāti e mihi atu ana au ki wēnei korero.I a au ki roto i tēnei Whare Te Whare Pāremata kua titiro atu ahau ki te nuinga o ngā kerēme Tiriti ka uru mai: ka puta atu. Nā ko reira katoa ngā āwangawanga ko reira tonu ngā āmaimai o Te Iwi Māori. Kua kōrero mai tōku tuakana a Pita Paraone mō tēnei tūāhuatanga. Ka kōrero mai ahakoa te ūpoko māro o Te Kāwanatanga kia noho pū ki te tēpu o Ngāpuhi. Ko te kī atu mātou kei ngā hapū te mana. Kei ngā hapū te mana whakahaere i ngā marae maha. Kei ngā hapū ngā Reo me ngā kōrero o Te Iwi. Nō reira ko tāku e kī nei i a au e pānui ana i ngā kōrero e pā ana ki ngā hapū nā kia kaha rā koutou. Ahakoa ngā whakaritenga o tēnei Kāwanatanga ahakoa ngā mahi e ai ki wētahi he mahi pōheahea a tēnei Kāwanatanga ki te wetewete whakapapa ki te weherua tō koutou noho ki roto i ō koutou whenua. Ka kite atu ahau i ngā kōrero kei roto i tēnei e mea atu ana—["Well-being to the natural world and to the world of enlightenment behold the breath of life." That is enough for the House; I rise to endorse the contributions that flowed without restraint in our House today. I also support the tributes bestowed upon you the relative of Pōmare of Ngāti Manu and my senior kin Kelvin. You made our day by saying a prayer to unite us spiritually under the considerations and protection of our Creator. Enough.I endorse the tributes to the myriad of our deaths brought here before us today by our House. I truly endorse that saying to them: "Come forth depart." You and indeed all of us collectively have alluded to my own ones namely Sir Graham and Charlie Pētera including those within Mōtatau in the last few days—and that is Rob Cooper. This House must not delude itself that Rob worked tirelessly for Ngāti Hine with Ngāpuhi being the cause—not at all! His role was to organise Māori health services throughout the country. Therefore I too share the tears expended the grief and laments to that incredible person from within me of Ngāti Hine; and so the fatherly figure Rob depart go forth farewell.I therefore bring the focus of the discourse back to us the House and my acknowledgments to us all. I endorse the salutations accorded to you collectively. You have returned here once again into the lair of the lions to listen to the substance of this bill. It is not for us to say to you these comments are ours—absolutely not at all! But the considerations by the Māori Affairs Committee have ended. They have sat among you to listen carefully to all the discourse about this bill. And so I personally acknowledge you collectively come hither welcome back welcome. I acknowledge the Minister for Treaty of Waitangi Negotiations and his profound speculation in his speech today that by the end of this year Taranaki's western tribes will be united. So allow us and you collectively to celebrate the work that you and the Minister's office have done to resolve the claims which came out of the matters relating to the Treaty of Waitangi. I commend that profound viewpoint because we Māori people know full well that this genealogical thing cannot be dismantled. If the commentary that emerged relating to this bill was examined carefully all subtribes were talking about the parts in the bill; this thing is not about unravelling you collectively—far from it! It is actually saying it is about subtribes therefore it is about the mandate. All subtribes are focusing on key tribal issues throughout the nation. Therefore this thing—genealogy—should not be left for the law to unravel dismantle and cut up; we of Māoridom will be driven apart! But I do congratulate you my esteemed ones of Ngāruahine and the many subtribes in your midst.This House has spoken about the people who came before the Māori Affairs Committee and one such was Āruakuku. It has been stated as follows that our ancestors were Kanihi-Umutahi and the subtribes Ōkahu-Inuāwai. Enough I commend these words.In my time here in this House Parliament I have observed a huge number of Treaty claims that have come in and have gone out. However the concerns and unease of Māoridom are still there. My elder kinsman Pita Paraone has spoken to me about this kind of situation. He told me: despite the hard-headed attitude of the Government you must hold fast to Ngāpuhi's table. We are saying that the subtribes have the mandate. Subtribes have executive control on many marae. Subtribes have the languages and the talk of the people. So what I am advocating here as I read the accounts about subtribes is that you must be resolute—despite this Government's arrangements regardless what others may come up with in terms of strategies or dismantling genealogy by this Government to split you in your way of life on your land. I note the comments in this bill saying—] "The Crown has made it clear that the nature of Āraukuku's alignment with the two iwi Ngāti Ruanui and Ngāruahine in Treaty settlements was for the hapū and the two iwi to resolve."Nā tēnā e mihi atu ana au ki tērā whakaaro rangatira. Mā koutou tērā e whakatau kia kaua e waihonā atu mā te ture tātou e noho weherua kāti!E mihi tonu ana ahau ki ngā kaikōrero me wā rātou kōrero e pā ana ki tēnei pire. Kua wahaina mai e Te Whare ēnei momo korero. Ka whakaaro ake ahau ki te whakapapa ki te hītori o tēnei take. Koinā hoki te take kua tae mai koutou i te rā nei. E mea atu ana ko ngā hītori kua kōrero mai mō te raupatu mō te tāhae whenua mō te mauherengia o ō koutou ake tupuna ēngari ka whakaaro ake ahau mō ngā āhuatanga ō koutou ki roto i ngā tau mai i taua wā tae noa mai ki tēnei wā nē? Kia arohaehaetia aua take? Nā ko ngā take e pā ana ki te ture ngā take e pā ana ki tō koutou noho ki runga i ō koutou whenua mai i taua tāima tae noa mai ki tēnei wā. E mea ana wētahi ko tēnei mea ko te "systematic legislation" nē? Koinā hoki ngā nekehanga. Ko taku titiro ko ngā mahi raupatu o ēnei rangi te tūkino te taunu i a koutou e Ngāruahine mai i te tāima o te whenua raupatu tae noa mai ki tēnei wā. Ko taku titiro atu ki te pire nei i roto i ngā wāhanga e toru kia ea ai ō koutou nawe ō koutou take e pā ana ki Te Tiriti o Waitangi nā kua tutuki i roto i tēnei pire. Nō reira ko tāku atu i tēnei wā e mōhio ana au i ngā nekehanga o tēnei Whare. Ā taihoa ake nei ka mutu te pānuitanga tuatoru o tēnei pire. Ka hoki atu anō au ki tērā tono a Te Minita ki a koutou: kia noho kotahi ai koutou ki roto i tō koutou hurōtanga whakahōnoretanga whakatutukitanga i ngā take kerēme a te Oketopa e tū mai nei. He whakaaro rangatira tēnā. Kāti e aku rangatira e tautoko ana ahau i tēnei pire i roto i tana pānuitanga tuarua. Kāti—kua rongo koutou kua tangi mai te pere e aku rangatira— tēnā koutou tēnā koutou kia ora tātou katoa. [And so I commend that noble thought. That is for you to determine—do not leave it for the law to split us in two. Enough said!I continue to acknowledge the speakers and their contributions in regard to this bill. These kinds of sentiments have been brought to bear by the House. I reflect upon the genesis and the history of this matter. That indeed is the reason why you have arrived here collectively today. It is saying that the historical accounts talk about confiscation theft of land and imprisonment of your very own ancestors but I think about your circumstances over the years from that period right down to now OK? Should those matters be critically discerned? These matters relate to the law and how you live on your lands from that time right down to this moment. Some are saying this thing is called "systematic legislation" OK? That indeed is the way procedures move. In my view modern day acts of confiscation violate and taunt you Ngāruahine from the time the land was confiscated right down to now.When I look at this bill and its three parts to see if your grievances and your matters relating to the Treaty of Waitangi can be settled in this bill it can be settled—yes indeed. And so further to that and at this present moment I am familiar with the procedures of this House. The third reading of this bill will conclude presently. I go back again to the plea from the Minister to you: that you remain united in your happiness glorification and fulfilment in regards to claim matters collective recognition acknowledgment and settlement of claims by the coming October. That is indeed an inspirational thought. Enough of that my esteemed ones I am endorsing this bill in its second reading. Enough—you heard the bell ring my esteemed ones—congratulations well done and my appreciation to us all.]"